Hier by AfrikaanseMusiek.net erken ons die sukses van Afrikaanse musiek die afgelope paar jaar (in terme van verkope). Maar is die gehalte van die musiek altyd so hoog? Of is die gemiddelde gehalte van die musiek en/of liriek maar taamlik laag, maar die deursneë luisteraar gee net glad nie om nie? Of was die die gemiddelde gehalte redelik hoog, maar begin baie afneem die afgelope jaar of twee?
Rebel: Hy is ‘n willewragtag wat baie krities is oor Afrikaanse musiek, maar tog goeie musiek kan waardeer. Hy hou daarvan om met wetenskap te eksperimenteer en toe hy so 14 jaar oud was, het hy sy ouers se buitekamer opgeblaas met so ‘n projek van hom. Hy sê hy het niks oorgekom nie, maar kan glad nie onthou wat presies gebeur het nie as gevolg van die hou wat hy teen sy kop ontvang het. Ons is nie so seker daaroor nie (dat hy niks oorgekom het nie)… Hy sê hy kan sewe musiekinstrumente bespeel, maar ons weet net van twee: die radio en die fool.
Voorheen bekend as die sanger en baskitaarspeler vir die rock groep Boo!, het Chris Chameleon nie gesukkel om vir homself ‘n groot groep toegewyde aanhangers te verseker aan die begin van sy solo-loopbaan nie. Chameleon is veral bekend vir sy toonsettings van verskeie Ingrid Jonker gedigte en sy “Klassieke Chameleon” vertonings, wat op CD en DVD vrygestel is. Hy is ook genomineer vir twee SAMA’s vir sy albums Ek Herhaal Jou en Shine.